രോഗി മരിച്ചെന്ന് തെറ്റായ വിവരം നല്കിയ സംഭവം: ജീവക്കാര്ക്കെതിരെ കര്ശന നടപടിയെടുക്കുമെന്ന് ആരോഗ്യമന്ത്രി ആലപ്പുഴ: രോഗി മരിച്ചെന്ന് തെറ്റായ വിവരം നല്കിയ ജീവക്കാര്ക്കെതിരെ കര്ശന നടപടി. ആലപ്പുഴ വണ്ടാനം മെഡിക്കല് കോളജിന്റെ വീഴ്ചയില് നടപടിയുണ്ടാകുമെന്ന് ആരോഗ്യമന്ത്രി വീണാജോര്ജ് അറിയിച്ചു. കൊവിഡ് ചികിത്സയിലുള്ള രോഗി മരിച്ചെന്ന് ബന്ധുക്കള്ക്ക് തെറ്റായ വിവരം നല്കിയതായി ആരോപണം. ഇന്നലെ രാത്രിയാണ് കായംകുളം സ്വദേശി രമണന് മരിച്ചെന്ന് ബന്ധുക്കള്ക്ക് തെറ്റായ വിവരം ലഭിച്ചത്. വണ്ടാനം മെഡിക്കല് കോളജില് ഇത്തരം സംഭവങ്ങള് ആവര്ത്തിക്കുന്നത് പരിശോധിക്കുമെന്നും മന്ത്രി അറിയിച്ചു. ആശുപത്രിക്കെതിരെ വീണ്ടും ഗുരുതര പരാതി ഇന്നും സംഭവിച്ചതിനെ തുടര്ന്നാണ് നടപടി. ആശുപത്രിയില് നിന്നു ലഭിച്ച വിവരത്തിന്റെ അടിസ്ഥാനത്തില് ശവ സംസ്കാരത്തിന് തയ്യാറെടുപ്പുകള് നടത്തി മൃതദേഹം ഏറ്റുവാങ്ങാന് ബന്ധുക്കള് ആശുപത്രിയിലെത്തുകയും തുടര്ന്ന് മൃതദേഹം എവിടെയെന്ന അന്വേഷണത്തില് രോഗി മരിച്ചിട്ടില്ലെന്ന വിവരം ബന്ധുക്കള് അറിയുകയായിരുന്നു. സമാനമായ പരാതികള് ഇതിന് മുമ്ബും വണ്ടാനം മെഡിക്കല് കോളജിനെതിരായി ലഭിച്ചിട്ടുണ്ട്. ഐ.സി.യു.വില് പ്രവേശിപ്പിച്ച ചെങ്ങന്നൂര് സ്വദേശി മരിച്ചത് നാല് ദിവസത്തിന് ശേഷമാണ് ബന്ധുക്കളെ അറിയിച്ചതെന്നും ഹരിപ്പാട് സ്വദേശിയായ രോഗി മരിച്ച വിവരം രണ്ട് ദിവസം കഴിഞ്ഞാണ് അറിഞ്ഞതെന്നും ഇരുവരുടെയും ബന്ധുക്കള് ആരോപിച്ചിരുന്നു. The post രോഗി മരിച്ചെന്ന് തെറ്റായ വിവരം നല്കിയ സംഭവം: ജീവക്കാര്ക്കെതിരെ കര്ശന നടപടിയെടുക്കുമെന്ന് ആരോഗ്യമന്ത്രി first appeared on MalayalamExpressOnline.